Tot naix d'un cap de vena - El Pont Cooperativa de Lletres\nBlog / Per\tSusanna Lliberós\nTítol: «Cap de vena»\nAutor: Miquel Salvo\n«Cap de vena» és la història de Francesc, un xiquet de 14 anys que es queda orfe i viu amb els seus iaios. A l’institut ni li han suspés l’assignatura de valencià i per recuperar-la ha d’escriure unes redaccions. El fet d’escriure l’ajudarà a entendre millor el món que l’envolta. Un món, que amb la revolució pròpia dels 14 anys, està ple de circumstàncies que el porten del cel a l’infern. Francesc va creixent mentre va entenent la vida, i ho fa al compàs de la naturalesa. En poc de temps descobrirà el dolor de la pèrdua, la importància de l’amistat i la de la família, l’amor, el sexe, el desamor i el valor de la veritat i del silenci.\nEn ‘Cap de vena’ ens trobem un Francesc que cau bé, amb qui de seguida s’aconsegueix l’empatia. Des de ben al principi hi juga a favor el fet que s’adrece a un destinatari concret, clar, particular. Apel·la de manera directa a la seua professora i a ella s’adreça directament quan escriu les redaccions, i amb fòrmules tan col·loquials com , saps què? Que sàpies que, o, t’ho torne a dir per si t’emboliques.\nEn la novel·la, Miquel Salvo aborda el sexe i l’homosexualitat d’una manera absolutament natural. A eixes edats comencen a despertar els cossos i a tindre noves sensacions i impulsos. En ‘Cap de vena’ això és tractat amb molta sensibilitat, amb les coses pel seu nom i amb molta subtilesa alhora.\nUn altre personatge destacat de la novel·la és la naturalesa, el fil sobre el qual van cosint-se totes les històries. Una naturalesa activa, que interactúa amb els personatges, i una naturalesa també silent, que els acull, que s’ofereix d’escenari per a diferents actes o es converteix, si cal, en teló de fons. Hi ha el riu, el Millars, però també la mar, amb una gran presència. Hi ha l’ombra de la figuera i l’olor narcòtica de les figues, els baladres, la muntanya, el cel ple d’estels. Però també escenaris concrets de Vila-real: la placeta de l’Àngel, la séquia, els brancals i les pipes. Quàntes bosses de pipes haurem menjat asseguts a un brancal quan teníem l’edat de Francesc !!!\nHi ha històries dins de la mateixa història, que donen un valor afegit a la narració. Hi ha enginy, hi ha humor, i sobretot hi ha una gran dosi de respecte. Hi ha, a més, el que considere un gran triomf del narrador, el lector va veient com al llarg de la història, efectivament l’escriptura, el fet que Francesc aboque al paper tot el que li passa i tot el que sent, es fa necessària per anar entenent la vida i sobretot es converteix en bàlsam per al protagonista, al temps que ofereix una privilegiada clarividència al lector, amb carta blanca per a assomar-se al dietari d’un adolescent.\nDurant l’adolescència es magnifica tot el que passa i es tendeix a pensar que després d’una desgràcia no es pot eixirdel pou. De grans sabem que, més o menys dolorosament, sempre s’acaba eixint. Però a eixes edats tot sembla la fi del món, i en ‘Cap de Vena’ això queda molt ben explicat, molt ben resolt, i em sembla una de les grans lliçons d’esta història.\nDe vegades els llibres destinats als joves tendeixen a fer de vehicle d’un moralina massa òbvia, condescendent, i insistent. En Cap de Vena, això s’evita per una estratègia molt senzilla i complicada alhora per part del narrador. Aconsegueix, no posar-se en la pell del protagonista, sinò ser el propi protagonista.\nA través de la primera persona, sense cap judici i amb un llenguatge senzill i directe ‘Cap de Vena’ és la història de qualsevol jove, de qualsevol adult que encara conserve en la memòria aquélles embranzides de la joventut.


Appartamento Tulipano Massa Lubrense Itàlia - Ofertes d'hotels amb els MILLORS DESCOMPTES EN LÍNIA\nCorso Sant'Agata, Sant'Agata sui Due Golfi, Massa Lubrense, Itàlia, 80061 - Veure al mapa\nMés informació sobre Appartamento Tulipano\nPer als viatgers què vulguin captar les imatges i els sons de Massa Lubrense, Appartamento Tulipano és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Appartamento Tulipano és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, balcó/terrassa, aparell de televisió, cuina americana, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Appartamento Tulipano és un lloc ideal d'estada pels viatgers que busquin encant, comfort i facilitat a Massa Lubrense.\nTots els tipus de viatgers (16) Parelles (14) Viatgers en solitari (1) Famílies amb infants petits (1)


L'illa dels llibres: ARRENCA LA SETMANA DEL LLIBRE EN CATALÀ\nDel 10 al 19 de setembre és celebra la Setmana del llibre en Català.\nAquest any la Setmana es trasllada a quatre ciutats Barcelona (Parc de la Ciutadella), Sant Cugat (Plaça d'Octavià) i a Lleida (Institut d'Estudis Ilerdencs). A Girona no hi haurà un lloc concret però la ciutat si que s’ha sumat a la celebració amb diversos actes.\nAmb un pressupost de mig milió d'euros, la Setmana exposarà uns 30.000 títols, el 80 per cent del fons editorial viu en llengua catalana, i gairebé 50.000 llibres.\nEls organitzadors esperen una assistència d'unes 60.000 persones en deu dies, especialment els caps de setmana, on signaran exemplars des del futbolista Gerard Piqué fins a escriptors com Sebastià Alzamora, Patrícia Gabancho, Monika Zgustova, Isabel Clara Simó, Vicenç Villatoro, David Castillo i la nord-americana Elisabeth Kostova, que presentarà la seva nova novel·la "Els lladres del cigne".\nLa Setmana del llibre en català també comptarà amb concerts, tertúlies, còctels, lectures,contacontes, espectacles, recitals, sopars literaris. Activitats que serviran per promocionar el llibre en català\nD'una altra banda, aquest any el premi "Trajectòria" s'atorgarà el dia 14 de setembre a l'escriptora Maria Barbal, autora entre d’altres de Pedra de tartera, un clàssic de la literatura catalana.\nL’illa dels llibres farà un seguiment especial de la Setmana del Llibre en català.\nSóc una noia jove i porto 2 anys vivint a Catalunya. Com que m'agrada molt llegir i escriure, he començat a escriure uns relats en català. Si els interessa, poden llegir-los a http://lalushrelats.blogspot.com/.\nMoltes gràcies i també gràcies pel seu bloc (que va descobrir fa només una setmana) que m'ajudarà a escollir llibres per llegir en català!\n6/10/10 11:39 a. m.


La central nuclear Vandellòs II farà avui una nova aturada programada La República\nLa central nuclear Vandellòs II farà avui una nova aturada programada\nLa central nuclear Vandellòs II farà una aturada programada aquest dimecres a les dues de la matinada. El titular de la planta ha informat que l’aturada es farà en base al programa de diagnosi establert pels tècnics de la central, a partir del darrer incident a la planta, que va obligar a reduir la seva potència fins operar al 49% de la seva capacitat el 8 de novembre passat, per la inserció en el nucli d’una de les 48 barres de control.\nL’empresa titular de la planta atòmica ha decidit fer aquesta aturada tenint també en compte l’experiència operativa internacional, concretament l’experiència d’una central nuclear americana similar a Vandellòs II.\nLa planta farà també actuacions addicionals en els pròxims dies, tot i que el titular ha assegurat que no s’ha detectat cap anomalia en les proves dutes a terme després de substituir el fusible que va provocar la inserció de la barra. Un cop feta aquesta intervenció, la central es tornarà a connectar a la xarxa elèctrica.


Prestació sanitària – Pàgina 2 – Associació d'Ajut per a Nens de Nicaragua\nCategory: Prestació sanitària\nDe cara a la feina\n28/01/2021 by AANN in Activitats / Ajut / Notícies / Prestació sanitària\nBenvolguts/des. Aquí teniu la nostra “sala d’espera” a l’aire lliure, tot minimitzant els riscs de contagi pel coronavirus, i la colla de professionals que han posat novament fil a l’agulla després del parèntesi nadalenc i dels desplaçaments de la nostra gent a la collita de cafè. La Brenda a la seva tasca de suport psicològic […]\n15/12/2020 by AANN in Notícies / Prestació sanitària\nDividirem aquest capítol en dues parts.En aquest primer fragment us passo les fotos corresponents a l’últim control sanitari i al tractament de psicologia i logopèdia. Es tracta només d’una mostra. Als padrins els arribarà informació més específica. El proper control ja serà al gener de l’any vinent.\n28/11/2020 by AANN in Activitats / Ajut / Notícies / Prestació sanitària\nBenvolguts/des. Tal com us vaig anticipar, després del daltabaix dels huracans ja tornem a tenir tots els professionals en marxa a Cusmapa i reprenent les activitats a favor dels nostres nens (control mèdic, control sanitari, fisioteràpia, psicologia i logopèdia.) i entrega de complements alimentaris. Per no fer-ho farragós, només us paso un exemple de cada.Ben […]\n25/10/2020 by AANN in Ajut / Prestació sanitària\nBenvolguts/des. Us passo un recull de les últimes prestacions rebudes pels nostres nens a Cusmapa.Una primera tanda com a mostra de la atenció mèdica (Dr. Tercero), fisioteràpia (Rubenia) i control higiènic i nutricional (Lesvia).Una segona tanda amb fotos de les sessions de psicologia, logopèdia (Brenda) i del lliurament de llet. Els padrins rebran informació ampliada. […]\n26/09/2020 by AANN in Ajut / Notícies / Prestació sanitària\nBenvolguts. S’ha pogut fer una provisió de llet com a complement alimentari per als nens a càrrec del “fons comú”, que s’ha repartit tot coincidint amb el dia del control mèdic i sanitari i del tractament de fisioteràpia. Us en passo solament una mostra per no fer-me pesat. Ampliaré fotos concretes als padrins sobre cadascun […]\n28/08/2020 by AANN in Activitats / Ajut / Notícies / Prestació sanitària\nBenvolguts, Malgrat totes les dificultats no s’ha deixat de prestar ni una sola vegada l’assistència mèdica, ni el control sanitari, ni el tractament de fisioteràpia a tots els nostres nens. Recordeu que tant el metge com la fisio es desplacen expressament des de Somoto. Us passo solament un petit mostreig de imatges per no fer-ho reiteratiu. […]\nLes criatures progressen\n29/07/2020 by AANN in Activitats / Notícies / Prestació sanitària\nBenvolguts. Us passo el testimoni gràfic de la última sessió de psicologia, logopèdia i teràpia ocupacional que han rebut els nostres nens, finalitzada amb un bon àpat. Tal com us he explicat en alguna altra ocasió, no pretenem que aprenguin a tocar la flauta. L’instrument s’utilitza perquè les criatures amb defectes verbals exercitin i controlin […]\n22/07/2020 by AANN in Ajut / Notícies / Prestació sanitària\nBenvolguts. Malgrat les dificultats generades pel Covid, tant el Dr. Tercero com la Rubenia (fisio) com la Lesvia (infermera) continuen desplaçant-se a Cusmapa i atenent la nostra mainada, tot guardant – i fent guardar- estrictes mesures de seguretat i sense fallar ni un sol dia. Us passo un mostreig testimonial de fotos. El padrins rebran […]\n29/06/2020 by AANN in Activitats / Notícies / Prestació sanitària\nLa Brenda continúa, incommovible, la seva tasca de psicologia i logopèdia a favor dels nostres nens i nenes que ho necessiten, sense defallir i demostrant que cap contrarietat de l’entorn tumbarà el nostre projecte. Alguns padrins rebreu fotos més detallades. Joan\n22/06/2020 by AANN in Activitats / Ajut / Notícies / Prestació sanitària\nBenvolguts. 1.- Com sabeu, dies enrere vam poder entregar un bon lot d’aliments a tots els nens gràcies a unes generoses donacions. Després de fer la primera compra va quedar un romanent de diners que hem destinat a comprar ous i entregar-los -com a valuós complement alimentari- per a tota la nostra mainada. Els ha […]


La Caixa mostra el II concurs de fotos de molins\nJ.A. | 03 desembre 2005\nLa temàtica del concurs fotogràfic «Mallorca sense molins no és Mallorca», que ha organitzat l'Associació d'Amics dels Molins de Mallorca i que compta amb el patrocini de la Conselleria de Medi Ambient del Govern de les Illes Balears, reflecteix el bon nivell i l'originalitat dels treballs que s'han presentat a la segona edició d'aquest certamen. Fotografies de paisatges, detalls i tot allò que està relacionat amb els molins que proporcionin d'una manera o una altra una font històrica per a la recuperació dels valors tradicionals dels molins serà valorat. El jurat decidirà els guanyadors el proper 9 de desembre, després d'estudiar detalladament cada fotografia. Des d'ahir i fins al pròxim dia 11, la trentena d'imatges presentades en aquest II concurs de fotografia romandran exposades en una de les sales del tercer pis de l'edifici Gran Hotel de Palma, a la Fundació la Caixa. Els tres primers guanyadors, a més d'un diploma artístic, s'adjudicaran 600, 400 i 200 euros respectivament.\nDurant el recorregut d'aquesta exposició, els visitants podran apreciar de forma lliure sobre una cartolina rígida de 40 x 50 centímetres, una àmplia varietat de molins tradicionals de Mallorca. Alguns d'aquests molins presenten un avançat estat de deteriorament, mentre que altres llueixen amb tota la seva esplendor després d'haver estat restaurats parcialment o íntegrament. Diverses imatges juguen amb el contrallum, la nit i la lluna plena. Altres instantànies revelen una autèntica obra d'art en què es destaquen petits detalls com les aspes o l'interior d'algun molí després de ser restaurat.


Palma celebra la Literanit, la festa nocturna de la lectura La República\nA partir de les 6 de la tarda i fins a mitjanit, tot un seguit d’actes relacionats amb els llibres i la lectura\nRamon Moreno 01/10/2019\nLiteranit celebra avui dissabte la seva primera edició a la ciutat de Palma amb la idea de ser un festival interdisciplinari per fomentar la lectura en un ambient lúdic i distès. L’esdeveniment constarà d’una programació nocturna que inclourà xerrades, taules rodones, presentacions de novetats o reedicions i signatures de llibres, recitals poètics, lectures continuades simultànies, concerts de petit format de cantautors o artistes que han musicat poemes, conta-contes, slam poètic, glosadors i representacions teatrals.\nEl festival està promogut per la Institució Francesc de Borja Moll, amb la idea general de “la creació d’un circuit literari amb activitats paral·leles, inspirant-se en altres iniciatives dedicades a les arts plàstiques, però en aquest cas, amb la literatura com a eix vertebrador de l’activitat”.\nEn aquests darrers anys, diverses capitals han pogut materialitzar aquesta iniciativa, tot i que restringida a àmbits com les biblioteques: a tal efecte, la proposta “planteja la possibilitat de fer, d’aquesta, una Nit Literària més inclusiva en matèria de participació i, sobretot, una celebració de la cultura que esdevingui una fita anual en si mateixa”.\nEntre les activitats hi destaca el pregó a càrrec de Sebastià Portell, la lectura continuada d’El petit príncep o els concerts de Biel Font i Damià Rotger.


Solidaritat amb els treballadors i treballadores de Parcs i Jardins de Barcelona | Des de baix\n← Presentació la candidatura Des de baix al Maresme\nConstituït el comitè de suport a Des de Baix al Maresme →\nL’assemblea general de treballadors/es ha decidit organitzar una acampada davant de les instal·lacions, en suport als tancats i les seves reivindicacions.\nLa mobilització denúncia la política dels gestors de l’Institut, que de manera unilateral han paralitzat la jubilació parcial amb contracte de relleu recollida en el conveni i alhora es nega a obrir ofertes públiques d’ocupació. Tot això mentre continua al privatització del servei, pagant grans sumes a empreses subcontractades per fer feines que sempre s’havia encarregat als treballadors de plantilla.\nDes de Baix també volem denunciar la coacció i repressió sindical que contra Carlos Bernal, Secretari del Comitè d’Empresa i membre de la CGT, a qui la direcció de l’Institut ha imposat una sanció. Exigim la retirada immediata de l’expedient i reivindiquem el servei públic de titularitat municipal i el respecte als drets laborals.


Togues tacades de blau - El Temps\nEl darrer informe del Greco, l'organisme del Consell d'Europa contra la corrupció, ha tret els colors a l'Estat espanyol per la manca de criteris objectius en la selecció dels jutges del Tribunal Suprem i de l'Audiència Nacional. Uns nomenaments polèmics, al seu torn, per la seua afinitat al PP. EL TEMPS radiografia les últimes jugades a la judicatura espanyola i valenciana.\nCarlos Lesmes, president del CGPJ| EL TEMPS\nFrancisco Pérez de los Cobos, expresident del Tribunal Constitucional, havia estat estomacat. L'assemblea del Consell d'Europa havia frustrat la seua aspiració d'aconseguir una plaça al Tribunal d'Estrasburg. La manca de coneixements d'anglès van posar fi al seu somni, tot i haver escrit a la seua carta de presentació laboral que comptava amb un «bon nivell» en la llengua de l'escriptor William Shakespeare. El seient a l'organisme europeu l'ocuparia la magistrada conservadora María Elosegui, amb un historial farcit de declaracions homòfobes.\nAquest colp, però, també era per al partit de Mariano Rajoy. Els populars havien maniobrat perquè ocupara la representació espanyola al tribunal europeu. L'aspiració de la magistrada progressista María Emilia Casas podia entrebancar tota la planificació de la formació conservadora. El seu perfil, per la seua experiència i la seua condició de dona, era l'ideal. I per això, el Govern espanyol es va traure de la màniga una norma que impedia als jutges més grans de 61 anys presentar-se, quan Casas en tenia 67. El Tribunal Suprem, tanmateix, va invalidar la llei i l'executiu de Rajoy va haver-hi de trobar una fórmula alternativa: la jutgessa fou nomenada experta del comitè europeu que controla els partits polítics i les associacions.\nL'empeny del Govern espanyol per aplanar el camí a Pérez de los Cobos responia a la seua afinitat al PP. El magistrat va militar a la formació conservadora entre 2008 i 2013, va realitzar des de 1992 treballs d'assessorament jurídic al partit i va participar en cursos organitzats per FAES, l'anterior centre de pensament dels populars i actualment reconvertit en think thank aznarista. Amb un passat juvenil de flirteig amb posicions ultradretanes -com va destapar EL TEMPS-, era propietari d'una consultoria -Labour Prospectives SL.- mentre presidia l'alt tribunal espanyol, un fet que incomplia l'estipulat a la Llei d'Ordenació del Poder Judicial.\nCom a especialista en dret del treball, a més, fou el gran inspirador de la reforma laboral del PP. No debades, un text seu escrit junt amb l'anterior director general d'Ocupació amb els populars, Xavier Thibault, recollia les idees que van plasmar-se posteriorment a la llei. Pérez de los Cobos, al seu torn, és germà de l'alt comandament que va coordinar les forces de seguretat durant l'etapa més convulsa del procés a Catalunya. Diego Pérez de los Cobos, el germà del magistrat, va presentar-se durant el 23-F a una caserna de la Guàrdia Civil de Iecla (Múrcia) vestit amb una camisa blava per posar-se a disposició dels colpistes, tal com va narrar aquest setmanari. Amb un pare candidat de la formació nostàlgia del franquisme, Fuerza Nueva, va ser processat -i després absolt per manca de proves- per tortures al membre d'ETA, Kepa Urra. Va ser acusat, tot i resultar innocent posteriorment, de tapar-li el nas i la boca.\nPer casos com el del jutge murcià i expresident del TC, el GRECO, l'organisme contra la corrupció del Consell d'Europa, va traure-li a l'Estat espanyol els colors. Va lamentar «la manca d'una legislació que fixe criteris objectius i requisits d'avaluació» en la selecció dels jutges per evitar «dubtes sobre la independència, la imparcialitat i la transparència del procés». O com censura a EL TEMPS Joaquim Bosch, portaveu de Jutges per a la Democràcia, «per qüestions relatives a la separació de poders i per les quals s'està sancionant actualment a Polònia».\nLa jutgessa Concepción Espejel va reconèixer la seua amistat amb la ministra de Defensa, Maria Dolores de Cospedal| EL TEMPS.\n«L'elecció dels jutges per part del Consell General del Poder Judicial (CGPJ), l'òrgan que escull els magistrats amb més responsabilitat dels tribunals superiors autonòmics, de l'Audiència Nacional i del Tribunal Suprem, es fa amb criteris discrecionals», denuncia. «S'hauria de fer un barem de mèrits que incloguera aspectes com ara la formació específica o valoracions tècniques. Si continuem com ara, seguiran produint-se situacions d'aparença de parcialitat en llocs sensibles que han de jutjar qüestions com ara la corrupció. Uns nomenaments dubtosos que durant els darrers mesos s'han incrementat notablement», critica. És a dir, la jugada amb Pérez de les Cobos no és l'única.\nEls moviments judicials del PP per situar jutges afins al capdavant d'assumptes delicats, com ara el judici de la presumpta caixa B de la formació conservadora, van engegar-se només arribar Rajoy a La Moncloa. De fet, va situar-se com a redactors de la sentència de la Gürtel a dos jutges relacionats amb els populars. Es tractava de Concepción Espejel i Enrique López. Ambdós van ser recusats per l'Audiència Nacional, l'òrgan que jutja la macrocausa de corrupció que afecta el partit de la gavina.\nTanmateix, els dos jutges van ser ascendits després d'aquella reprovació amb càrrecs claus de la judicatura en la lluita contra la corrupció. Espejel, a la qual l'actual Ministra de Defensa i expresidenta manxega, María Dolores de Cospedal, l'anomenava de manera afectuosa «Concha», fou escollida presidenta de la Sala Penal de l'Audiència Nacional. Abans d'arribar a presidir la sala encarregada dels procediments contra la corrupció, va dirigir l'Audiència de Guadalajara a proposta de la majoria conservadora que dominava el CGPJ.\nDes d'aquell jutjat, va reactivar la investigació de l'incendi que va produir-se l'any 2005. Tot i que la causa d'aquell succés estava resolta -fou motivat per una barbacoa-, Espejel va imputar a diversos càrrecs socialistes. L'Audiència Provincial, una vegada va marxar la magistrada al CGPJ amb els vots del PP, tancaria el cas criticant «d'irrellevant» i «d'inútil» la instrucció duta a terme per la magistrada, ja que «estaven determinades les causes» dels fets. La magistrada pròxima a Cospedal va ser ascendida al CGPJ.\nAra bé, va mantenir el seu lloc de presidenta de l'Audiència Provincial i del màxim òrgan de representació dels jutges al contrari que altres magistrats, que sí que havien dimitit de les seues responsabilitats provincials abans d'ingressar al CGPJ. Aquell moviment, avalat per la majoria conservadora del CGPJ, li va permetre accedir a l'Audiència Nacional. Encara més, a causa de no esgotar el termini de dos anys que atorga la Llei Orgànica del Poder Judicial per escollir amb més avantatge un lloc similar al de president d'audiència provincial, Espejel va aconseguir la presidència de la Sala Penal de l'Audiència Nacional.\nMalgrat que la jutgessa Manuela Fernández de Prado comptava amb 25 anys d'experiència ininterrompuda a l'Audiència Nacional, la majoria conservadora del CGPJ va designar a Espejel. Una selecció «demolidora per a la imatge de la judicatura», a parer de Jutges per a la Democràcia, que permet a la magistrada influir en els assumptes de la seua sala. Primer de tot, va modificar el sistema de repartiment de les causes i va atorgar-se la potestat legal de presidir judicis, com ara el de la trama Gürtel.\nEl magistrat Enrique López, nou membre de la sala d'apel·lacions de l'Audiència Nacional, va ser recusat pels seus lligams amb el PP. Va cobrar de FAES 11.320 euros| EL TEMPS.\nLópez, expresident del TC del qual va marxar per conduir begut i sense casc amb la seua moto, va aconseguir una de les dues places de la nova sala d'apel·lacions, un òrgan de l'Audiència Nacional que s'encarregarà de revisar totes les resolucions que dicte l'alt tribunal espanyol. El magistrat, gràcies a un curset de penal que va realitzar, va obtenir la plaça. Tot i que altres jutges com ara el progressista Ramón Sáez va superar una oposició més exigent -anul·lada en part pel Suprem-, el CGPJ va optar per exigir aquest requisit.\nAmb aquest moviment, els populars compten amb un magistrat afí revisant totes les resolucions de l'Audiència Nacional. No debades, López fou l'ariet del CGPJ conservador que va atacar l'expresident socialista José Luís Rodríguez Zapatero, va cobrar 11.320 euros de FAES i va coincidir també amb Juan Cotino, expresident de les Corts Valencianes, exdirector de la policia espanyola i imputat a la trama Gürtel, en un seminari del think thank dels populars. Amic dels exministres José María Michavila i Federico Trillo, va destacar al seu currículum l'assistència a actes del PP. L'any 2007, de fet, va ser protagonista d'un míting electoral.\nA FAES també va compartir xerrada amb l'exviceconseller de la Comunitat de Madrid i implicat a Gürtel, Carlos Clemente Aguado, que va començar la seua carrera política com assessor de Michavila. Col·laborador de diversos mitjans conservadors, és cunyat del número dos del hòlding econòmic de José Luis Ulibarri, empresari esquitxat a la trama encapçalada per Francisco Correa. López, fins i tot, apareix a les gravacions del saqueig del Canal d'Isabel II de Madrid.\nCom a company a la sala d'apel·lacions, tindrà, precisament, a l'exinstructor d'aquella causa, el jutge i exdirector general de Justícia de la Generalitat Valenciana amb Eduardo Zaplana, Eloy Velasco. El seu treball per aprofundir en el finançament suposadament il·legal del PP de Madrid, tot i les seues connexions amb els populars, va provocar que un altre jutge conservador i considerat un dels ariets judicials dels populars, Manuel Marchena, telefonara a Velasco per advertir-li que l'apartarien de la causa per les seues actuacions contra l'expresident madrileny Ignacio González.\nMarchena, fins aquell moment president de la Sala Penal, estaria relacionat amb la vicepresidenta del Govern espanyol, Soraya Saéz de Santamaría, i és considerat, a parer dels sectors progressistes de la judicatura, com al cervell de tots els moviments judicials que s'estan produint en els darrers mesos. No debades, va jugar, segons El País, un paper important en la designació de Manuel Moix com a Fiscal Anticorrupció. Les maniobres de Moix al Ministeri Públic de Múrcia, les relacions amb els acusats de la trama Lezo i amb una societat offshore van obligar-lo a plegar. «Va contaminar la imatge d'imparcialitat dels fiscals. Ha sigut un dels casos més greus que s'han produït en els darrers anys», opina a EL TEMPS Adoración Cano, portaveu de la delegació valenciana de la Unió Progressista de Fiscals.\nEl malson de la caixa B\nDesprés de la recusació d'Espejel i López i dels moviments a l'Audiència Nacional, va produir-se un esdeveniment que va molestar els populars. Es tractava de la citació de Rajoy com a testimoni per la caixa B. Aquella compareixença fou possible gràcies al vot favorable del progressista Ricardo de Prada i del conservador Julio de Diego. L'altre magistrat d'aquesta tendència, Ángel Hurtado, va oposar-se. Encara més, va facilitar el testimoni a Rajoy, ja que va impedir que s'interrogara al president espanyol sobre l'anotació «M.Rajoy» que hi ha a la presumpta comptabilitat B dels populars. «Ens quedem sense temps», va afirmar, quan la llei no marca cap límit temporal. Actualment, opta a una de les places més cobdiciades del Suprem amb el suport del CGPJ, de majoria conservadora.\nEl jutge Juan Pablo González també va participar de xerrades de FAES| Los Genoveses.\nLa decisió del tàndem De Diego i De Prada i, especialment, que foren els encarregats de jutjar bona part de les causes que esquitxen al PP va motivar els moviments d'Espejel, com a presidenta de la sala, per canviar els tres magistrats que han de fallar sobre la presumpta caixa B dels populars. Un canvi en la constitució dels tribunals va apartar De Diego i va situar Juan Pablo González, un jutge sense plaça guanyada a l'Audiència Nacional i que està a l'organisme en una comissió de servei avalada pel CGPJ.\nGonzález, a més, compta amb un historial ben lligat a la formació de la gavina. Proposat com a vocal del màxim òrgan de representació dels jutges a petició del PP de José María Aznar, és amic íntim de l'exministre popular i membre del sector més dur de la dreta espanyola, José Mayor Oreja. Com López, va participar en quatre cursos de FAES, en els quals també estava Aguado, esquitxat per Gürtel.\nTotes aquestes relacions amb els populars han provocat que les acusacions particulars demanen la seua recusació. Una postura que comparteix Anticorrupció, que va exposar a principis d'any que el seu nomenament com a vocal del CGPJ a proposta del Senat fou votat per un dels acusats a la trama de Correa, l'exsenador Jesús Sepúlveda. «El PP fou decisiu en els nomenaments», apuntaven els fiscals, que també argumentaven que l'exministra Ana Mato, responsable civil a títol lucratiu a la primera peça de la causa i exparella de Sepúlveda, va avalar el nomenament de González com a enllaç amb París.\nL'ombra de Gallardón\nAls cursos de FAES als quals va acudir González, també va assistir l'actual president del CGPJ, Carlos Lesmes. De conviccions ultracatòliques i relacionat amb l'Opus Dei, aquest magistrat fou director general de Relacions amb l'Administració de Justícia durant l'aznarisme i tenint com a ministres a l'eximputat als Papers de Bárcenas, Ángel Acebes, i al citat Michavila. Aquesta relació amb els populars i, particularment, amb l'aleshores secretari d'Estat de Justícia i número dos del ministre Alberto Ruiz Gallardón, Fernando Román, van convertir-lo en president del màxim òrgan de representació dels jutges. El paper de Román fou clau per superar Marchena, el candidat amb més suports al PP.\nAmb Lesmes com a president del CGPJ, s'ha atorgat a l'exsecretari d'Estat amb Gallardón una plaça a la sala contenciosa-administrativa del Tribunal Suprem. El magistrat, que ja va intentar fa uns anys col·locar a Román a l'alt tribunal espanyol, ha aconseguit situar el seu amic gràcies a un acord amb els sectors del màxim òrgan de representació dels jutges propers al PSOE. Aquest pacte s'erigia com a necessari per a justificar la designació de l'exnúmero dos de Gallardón, ja que no ha exercit més de 10 anys com a jutge i, per tant, i havien candidats amb un currículum més adequat. Asunción Calvo, número 2 de l'especialitat -Román és el 33- i amb 30 anys de carrera judicial era l'exemple paradigmàtic.\n«És un dels casos més greus que s'han produït. No debades, és la demostració de les interferències del poder polític al món judicial. Una influència que va ampliar-se gràcies als canvis que van introduir-se a l'etapa de Gallardón», assenyala Bosch, de Jutges per a la Democràcia. Les modificacions que ampliaven el marge d'influència política foren impulsar per Lesmes amb la supervisió de Román. Amb l'actual sistema, per exemple, pot proposar-se qualsevol jutge si recull 25 signatures.\nFernando Román, a l'esquerra, durant la seua etapa com a secretari d'Estat del ministre de Justícia, Alberto Ruiz Gallardón, situat al centre| EL TEMPS.\nLa designació del valencià Vicente Magro com a magistrat de la Sala Penal del Suprem és l'altre cas denunciat per l'organització progressista de la judicatura. Magro, que va acceptar la denúncia contra els presentadors de l'Intermedio el Gran Wyoming i Dani Mateo per una broma sobre el mausoleu franquista del Valle de los Caídos, fou senador del PP entre 1996 i 1997.\nVigilar a De la Oliva\nEl País Valencià, però, no es lliura d'aquests moviments. L'any 2015 va nomenar-se al jutge Fernando de Rosa com a a president de l'Audiència Provincial de València. Exconseller de Justícia amb el PP, és amic íntim de l'expresident valencià Francisco Camps. No debades, fou De Rosa qui va animar Camps a afiliar-se a Alianza Popular, embrió del partit conservador. Al seu torn, la nissaga va deixar un pis als populars valencians durant la dècada dels 90 perquè pogueren establir la seua seu. La germana del jutge, Carmen de Rosa, ocupa un lloc a la direcció del PP de la ciutat de València. El magistrat, a més, va apartar-se dels afers de corrupció que es jutgen a l'òrgan judicial valencià.\nAl marge de De Rosa, s'ha produït un moviment més desconegut. Tot i que l'actual presidenta del Tribunal Superior de Justícia (TSJ) valencià, Pilar de la Oliva, és de filiació conservadora, les seues actuacions, segons fonts judicials, no han agradat al PP. Per això, des del CGPJ es va prendre una decisió fortament criticada a la judicatura valenciana: traure a concurs la plaça de segona instància de la Sala Civil i Penal de l'alt tribunal autonòmic. La provisió d'aquestes places, recollides en la Llei d'Enjudiciament Criminal després de reclamar-ho les institucions europees, va quedar-se en punt mort. Únicament al País Valencià s'ha creat. I ha sigut l'expresidenta de l'Audiència Provincial de València, vocal del CGPJ i més afí als populars que no De la Oliva, Carmen Llobart, l'escollida. Llombart ja va intentar l'any 2014 aconseguir una plaça a la Sala Contenciós-Administrativa sense èxit per la negativa de Lesmes.\nEls requisits d'antiguitat jurisdiccional civil o penal i el mèrit per coneixement del dret civil propi «evitaven la preceptiva compareixença de la candidata, un fet que impossibilitaria a Llombart la seua participació en el concurs per aconseguir la plaça en ser vocal de l'òrgan que la nomena, el CGPJ», va apuntar-se a cercles judicials. Des de la judicatura valenciana, a més, es qüestionava que la plaça sortira a concurs abans del 12 de maig de 2017. Segons les mateixes fonts judicials, va fer-se per evitar que la preferència de Llombart de triar un altre destí d'alta responsabilitat durant els dos anys posteriors a la seua sortida de l'Audiència Provincial de València s'esgotara. Tot i un recurs del magistrat José María Tomás i Tio, el Suprem va mantenir Llombart a la sala que ha de jutjar la corrupció valenciana de l'alt tribunal autonòmic.\nLa jugada, abans que Tomás i Tio disputara la plaça sense sort, fou durament criticada per Jutges per a la Democràcia. «Existeixen interrogants que haurien de ser aclarits per la necessària transparència, objectivitat i seguretat jurídica amb la qual han d'actuar els poders públics», va denunciar públicament l'organització progressista, que va censurar: «És estèticament dubtós que un organisme designe com a beneficiària de la plaça una de les seues vocals». «Aquest fet, junt amb la precipitació per traure la plaça, pot suposar una actuació discriminatòria per a altres magistrats», va rematar. Són les togues tacades pel blau del PP.


la maginoteca: No poder votar\nData Estel·lar l'altre dia era demà Dimarts 20151215\nMireu quina llàstima és no poder votar:\nEl quadre següent indica 5 partits d'àmbit espanyol. Podríeu afegir ERC (ERC+Socialistesescindits), exCiU (DiL=CDC+DC+Reagrupament, Unió).\nOn hi diu UP Unidad Popular hauria de dir IU Izquierda Unida.\nTant se val, com si no diu res: no es presenten a les circumscripcions electorals de Barcelona, Tarragona, Lleida o Girona, és a dir, no existeixen a Catalunya. I resulta que són els únics netament d'esquerres si hem de fer cas del seu programa electoral, confrontat amb els altres.\n"Nacionalización de servicios públicos": donc sí, si es vol que funcioni alguna cosa.\nEl famós Podemos , on diu Podemos vol dir a Catalunya En Comú Podem, doncs ja ho veieu, que passen de tot això. Quina llàstima perquè les dretes i els votants dretans i les votants dretanes sí que tenen moltes opcions de vot. Els esquerranets, esquerrans, afavoridors de la igualtat social i de la igualtat d'oportunitats, els de centre-esquerra, etc., com a molt poden veure el apagat Sol emboironat en lila d'En Comú Podem a Catalunya y a la majoria de circumscripcions electorals.\nAl menys, esperem que IU hagi pensat en desfer el partit per autonomies, que seria l'única manera d'obtenir el benefici que tenen els PANE (partits d'àmbit no estatal) per reeixir a la malhaurada llei d'Hond.\n¿I Escons en Blanc?


dimarts a dissabte de 10:30h-13:30h i 17:00h-20:00h. Agost tancat\nInaugurada el 1975 per Fina Furriol amb una exposició d'obra gràfica de Richard Hamilton, la Galeria Eude està especialitzada en obra sobre paper: gràfica, dibuix i fotografia. La base de la galeria gira entorn la superació dels límits estrictes de l'adquisició i venda d'art per intentar contribuir a la difusió cultural. Entre les exposicions de gràfica portades a terme destaquen les de David Hockney, Henry Moore, Kitaj, Joseph Beuys, Jasper Johns, Delaunay i D. Gnoli, entre d'altres. Entre els seus fons de fotografia es troba l'obra de Man Ray, Raoul Hausmann, Rodtchenko i Bill Brandt. A partir de 2007, la direcció de l'espai passa a Maria Rosa Furriol incorporant obra de nous artistes com Sicília, Chancho, Plensa, Croft i Barceló.


El que cal saber del coronavirus - MGC Mútua\nPer Revista Interès Mutu - 29/01/20\nLes notícies que arriben de la Xina són alarmants: 106 víctimes, més de 6.000 persones infectades, i una ciutat, Wuhan, d’11 milions de persones, en quarantena.\nEs creu que la soca xinesa del coronavirus va aparèixer en un mercat de la ciutat xinesa en què hi havia animals vius. L’Organització Mundial de la Salut (OMS) no ha considerat necessari declarar l’estat de PHEIC (emergència de salut pública d’importància internacional, segons les sigles en anglès) però no descarta haver de fer-ho en els dies propers.\nA continuació t’expliquem el que cal que sàpigues del coronavirus.\nQuè és el coronavirus\nEs coneix com a coronavirus una gran família de virus que pot infectar les vies aèries: nas, sins paranasals i gola. Es transmeten entre animals i persones: en termes mèdics, són zoonòtics.\nLa majoria de les soques conegudes causen símptomes lleus, semblants als d’un refredat comú; però d’altres, com la síndrome respiratòria aguda severa (SARS), són molt més greus i poden transformar-se en una pandèmia. La majoria de la població contraurà un coronavirus almenys una vegada en la vida, normalment en la infància.\nNo se sap amb exactitud quina és la causa del desenvolupament d’aquest cep. Cal tenir en compte que els virus fan mutacions constantment, fet que causa, per exemple, que hagi de canviar cada any la vacuna contra el virus de la grip.\nLa tesi acceptada en aquest cas és que els primers pacients es van infectar per contacte amb animals. La prestigiosa revista mèdica Journal of Medical Virology va publicar recentment un estudi que comparava el virus amb la resta de coronavirus coneguts, i la investigació va mostrar que tenia similituds clares amb dues mostres del tipus SARS trobades en ratpenats a la Xina.\nNo és possible determinar amb certesa com es transmet el virus, però aquesta classe se sol expandir entre animals i humans. Entre persones, el contagi es fa per via aèria, en tossir o esternudar, o per contacte, per exemple en donar la mà.\nQuins símptomes produeix\nEls símptomes són de gravetat variable, com succeeix amb la grip. N’hi ha que passen una grip amb símptomes lleus, com els d’un refredat, mentre que altres poden acabar generant una pneumònia que, en ésser viral, seria resistent als antibiòtics i, per tant, difícil de tractar.\nGlobalment, els símptomes són similars als d’altres infeccions de les vies respiratòries: tos, mucositat nasal, mal de coll i, en alguns casos, febre. No sempre és possible determinar sense proves quin tipus d’infecció té el pacient, ni si es tracta d’un coronavirus o, per exemple, un rinovirus (que causa el refredat). En aquest cas de soca coronavirus de la Xina, sembla que la febre és el símptoma més clar.\nAltres símptomes comuns són la dificultat per respirar, la manca d’alè i dolor corporal generalitzat. Com més fort i sa es trobi el pacient –com més fort sigui el seu sistema immunitari– millors possibilitats de recuperar-se ràpidament tindrà. Sembla que, ara com ara, tots els pacients morts tenien problemes de salut previs.\nLa propagació de virus està per comprovar, i les autoritats sanitàries es mostren cautes. La xifra de persones en quarantena a la Xina varia constantment a partir de la inicial, en què es va posar en aquesta situació tota la ciutat de Wuhan, d’11 milions d’habitants.\nEn aquests casos, la facilitat i la immediatesa dels transports en dificulten el control, com ho demostra el fet que ja s’hagin detectat, de moment, 44 casos fora de la Xina (a països com els Estats Units, Austràlia, França o Alemanya). Així mateix, a Catalunya s’ha investigat i descartat un possible cas d’un home de 33 anys que havia arribat procedent de la ciutat xinesa, amb símptomes compatibles amb la infecció.\nExpansió de la soca\nFins ara, la Xina ha notificat 106 defuncions a causa del virus, amb un total de persones infectades que supera les 6.000. Els experts afirmen que les xifres podrien ser més altes, ja que és versemblant que un alt nombre de pacients infectats no presentin símptomes greus i, per tant, no acudeixin a hospitals o centres mèdics.\nL’Organització Mundial de la Salut (OMS) actualitza diàriament la informació referent al coronavirus. La web de l’OMS: https://www.who.int/es\nTractament del coronavirus\nCom que és un virus, no hi ha tractament específic. L’únic que es pot fer és tractar els símptomes de manera similar als d’una grip. El tractament, ben conegut pels nostres lectors, és a base d’analgèsics (per pal·liar el dolor) i antipirètics (per abaixar la febre).\nEls pacients també hauran de fer repòs (com més, millor) i beure molta aigua, per mantenir-se ben hidratats.\nTot i que es treballa a marxes forçades per desenvolupar-la, ara com ara no existeix cap vacuna davant del coronavirus.\nL’estratègia de prevenció del virus és la mateixa que davant del virus de la grip.\nEvitar tant com sigui possible el contacte amb pacients infectats. Això inclou evitar donar-los la mà, per exemple. Utilitzem una mascareta si el contacte és inevitable.\nEsternudar i tossir en un mocador d’un sol ús (de paper) i immediatament desfer-se’n de manera segura.\nRentar-se les mans amb freqüència (preferiblement, desinfectar-les amb un gel, de venda en farmàcies).\nEvitar tocar-se els ulls, la boca o el nas amb les mans sense abans haver-se-les rentat.


En quasi tots els Països Catalans, la paraula FLABIOL designa una flauta recta (no travessera). Té moltes variants locals: Fobiol, fabirol, flobiol, frobiol,...\nS'anomena FLABIOL SEC aquell que no té claus. És el més tradicional però el menys conegut.\nEl FLABIOL DE CLAUS, també anomenat FLABIOL DE COBLA, és el que s'usa en el conjunt instrumental de la COBLA i té quatre claus que serveixen per a fer les notes alterades.\nEl sonador de FLABIOL s'anomena FLABIOLAIRE, amb les seves variants de Fobiolaire, Frobiolaire, Frabiolaire...\nEls Flabiolaires eren músics de transmissió oral i normalment no sabien solfa. Actualment la majoria de sonadors llegeixen partitures, especialment els de Cobla que poden executar complicadissimes melodies de creació.\nDels sonadors de tradició oral que han passat el relleu als nous flabiolaires podem destacar en Quirze Perich (mataró), els germans Clapés (Fogueres de Montsoriu), en Josep Prims (Hostalets de Balenyà) i especialment en Josep Verdaguer "Roviretes" (Folgueroles) que ens va deixar fa pocs anys.\nEl territori tradicional del FLABIOL ha estat des de l'Ebre fins a la Catalunya del Nord i des de la Franja d'Aragó fins a Menorca i Mallorca on s'ha conservat molt viu fins ara.\nLa percussió (vegeu, també, La percussió)\nDiuen que "Un flabiolaire que no toqui la percussió només és mig flabiolaire".\nNormalment l'instrumentista toca amb la ma esquerra i s'acompanya, amb l'altra ma, amb una percusió efectuada amb un Tamborí, un Bombo o un Tamborí de cordes.


La Flama del Canigó encendrà les maces i les guites del Lluïment de diumenge - Regió7 :: El Diari de la Catalunya Central\nLa Flama del Canigó encendrà les maces i les guites del Lluïment de diumenge\nUn grup de berguedans s'han desplaçat aquest dissabte a la recerca del foc per arribar als salts de demà\nredacció | berga 22.06.2019 | 18:22\nGerard Esteban, Xavi Torrabadella, Marc Pujols, Ferran Canudas i Guillem Canal van sortir de Berga, a Villerac, de camí a buscar la flama ARXIU PARTICULAR\nGerard Esteban, Xavi Torrabadella, Marc Pujols, Ferran Canudas i Guillem Canal van sortir de Berga, a Villerac, de camí a buscar la flama\nLa Patum d'enguany s'ha fet esperar i el darrer dia de la festa, demà, coincideix amb la de la revetlla de Sant Joan. Òmnium Cultural del Berguedà, ha lligat un dels actes que tradicionalment se celebren a Berga cada 23 de juny amb el Corpus. La Flama del Canigó encendrà les comparses de foc dels salts de diumenge.\nUn grup de berguedans ha sortit avui a primera hora de la tarda de Berga per poder arribar a la mitjanit al cim del Canigó, quan s'iniciarà el tradicional ritual, i portar la flama a la plaça de Sant Pere abans de l'inici de la Patum. Tot i que habitualment una part del recorregut el feien en bicicleta per arribar a la tarda a Berga, enguany el trajecte el faran tot en cotxe per complir amb l'horari de Patum i poder ser a la festa del migdia.\nTal i com s'ha anunciat en els darrers dies des d'Òmnium Cultural, la previsió és que els portadors de la Flama del Canigó, que seran representants de diferents entitats, faran l'arribada a la plaça de Sant Pere per l'entrada que connecta amb la plaça Doctor Saló. Serà just abans de l'inici del salt de maces i mentre Clàudia Pujol, de la junta Nacional d'Òmnium Cultural i directora de la revista Sàpiens faci una explicació d'aquest acte simbòlic.\nDurant la Patum de nit la flama del Canigó també hi serà present per encendre la bengala del primer salt de plens amb el foc del Canigó. Abans de l'inici dels salts del vespre, la plaça de Sant Pere serà el punt de trobada perquè les entitats i els pobles de la comarca que així ho han demanat recolliran la Flama del Canigó per portar-la als seus respectius municipis. Serà a partir de les 7 en un acte a la plaça de Sant Pere.


directe ! a La República. N. 4087. Divendres, 20 de juliol de 2018 20:03 h\nInternacional Dilluns, 11 de juny de 2007 17:02 h\nEl diari "The Independent" afirma que el castellà està perseguit\nL'associació Catalans UK ha respost amb una carta al diari anglès\nPortada del diari anglès "The Independent"\nEl diari anglès "The Independent" va publicar un article en el qual recollia les declaracions de Gregorio Salvador, vicedirector de la Real Acadèmia Espanyola, on comparava la situació del castellà a Catalunya amb el temps de Franco. L'associació Catalans UK, reconeguda pel govern català com una de les 115 comunitats de l'exterior que treballen per projectar la llengua i cultura catalanes al món, va respondre immediatament l'article amb una carta. Llegir-ne més\nInternacional Dilluns, 11 de juny de 2007 05:00 h\nPressionarà perquè avanci el procés, ja que segons ell "els EUA abonen la independència"\nKosovo entre els països de l'antiga Iugoslàvia\nEl president nordamericà, George W. Bush, ha afirmat durant la visita a Albània que les converses sobre el futur de la província sèrbia de Kosovo -de majoria albanesa- han de tenir com a objectiu una "certa independència". Amb això el president dels EUA reconeix la llibertat del poble kosovar a escollir lliurement el seu futur, allunyat de les ingerències sèrbies. Llegir-ne més\nInternacional Divendres, 8 de juny de 2007 05:00 h\nEl cuiner Ferran Adrià hi serà com a creador convidat\nFerran Adrià al Bulli, a Roses\nL'Ajuntament de Roses i el restaurant El Bulli han signat un conveni de promoció turística de la vila, aprofitant que el seu cuiner més prestigiós i mediàtic, Ferran Adrià, és el convidat especial com a artista creador de la Mostra d'Art Internacional Documenta, que se celebra del 16 de juny al 23 de setembre. Llegir-ne més\nA Àustria es podrà votar amb 16 anys\nÉs el primer país europeu on els menors d'edat podran acudir a les urnes\nEls límits d'edat sempre han sigut font de discussió quant a modificacions de les respectives lleis electorals dels diferents països. De totes maneres, és un fet que les edats permeses per anar a votar han anat disminuint des que s'ha implantat el sufragi universal. De 25 a 21 i de 21 a 18. Ara, però, Àustria considera que a partir dels 16 anys els ciutadans ja estan capacitats per decidir quins són els seus interessos i són conscients de què volen per al seu futur. Així, es podrà votar a partir dels 16 anys. Llegir-ne més\nInternacional Dijous, 7 de juny de 2007 19:41 h\n4.402.000 solicituds per inscriure's al partit de Chávez\nEl PSUV entén aquesta allau com una mostra de defensa de la sobirania nacional i suport al president Chávez\nEl president Hugo Cávez en un bany de masses\nChávez és un líder indiscutible a Veneçuela. Les seves rareses com a president d'un país, de personalitat tan marcada, agrada els seus ciutadans. De fet, en 4 caps de setmana oberts per a l'afiliació al partit Socialista Unit de Veneçuela, ja han acudit 4.402.000 solicituds. Segons fonts oficials, podrien arribar als 5 milions en poques setmanes. Llegir-ne més\nInternacional Dijous, 7 de juny de 2007 10:00 h\nHo ha denunciat Intermón Oxfam en les activitats paral·leles a la cimera del G8 de Rostock\nEls capgrossos d'Oxfam parodiant els líders mundials de la Cimera\nA l'Àfrica hi viu el 13% de la població mundial i, tot i això, al continent només treballa un 1,3 % del personal sanitari del món. És per això que es fa imprescindible "un servei de salut públic fort proporcionat pels governs i que sigui gratis per als ciutadans", segons ha denunciat Intermón Oxfam a Alemanya durant els actes en contra de la cimera del G8. Llegir-ne més\nInternacional Dijous, 7 de juny de 2007 05:00 h\nUna dona presidirà per primera vegada el Parlament nigerià\nPatricia Etteh va ser elegida per unanimitat\nL'elecció de Patricia Etteh com a presidenta del Parlament nigerià col·loca per primera vegada una dona en aquest càrrec. Etteh, representant de l'Estat del sud-oest de Nigèria, va ser elegida per unanimitat, segons ha informat l'agència africana APA. Llegir-ne més\nInternacional Dimarts, 5 de juny de 2007 15:46 h\nEl president rus vincula l´autodeterminació de Catalunya amb la d´Escòcia i Kosovo\nEl president rus ha declarat que si Kosovo té el dret de decidir, significarà l'inici del desmembrament dels Estats europeus. El mandatari rus afirma i cita textualment que s'hauria d'actuar de manera igualitària amb Catalunya, País Basc i Escòcia si Kosovo acaba esdevenint un estat propi. A més, per Putin, la independència de Kosovo seria una humiliació per Sèrvia i la seva gent. Llegir-ne més\nInternacional Divendres, 1 de juny de 2007 17:00 h\nGrande-Marlaska reobre el cas contra Otegi per enaltiment del terrorisme\nHa arribat a les mans del jutge una cinta de vídeo de l'acte pel qual va ser encausat\nArnaldo Otegui, líder dels independentistes bascos\nEl jutge de l'Audiència Nacional Fernando Grande-Marlaska ha decidit reobrir el cas contra el líder de la il·legalitzada Batasuna, Arnaldo Otegi, i 22 persones més, per un suposat delicte d'enaltiment del terrorisme, després de constatar l'existència d'una cinta de vídeo de l'acte pel qual va ser encausat. El jutge argumenta que les paraules d'Otegi podrien ser constitutives de delicte i recupera el sumari en la fase d'instrucció, contradient els criteris de la fiscalia, que n'havia demanat el sobreseïment. Llegir-ne més\nInternacional Divendres, 1 de juny de 2007 05:00 h\nCreu que "Europa fa malament oblidant-se dels pobles", que "són la cosa més vella" però "també la més moderna"\nEl lehendakari, Juan José Ibarretxe, va reivindicar ahir el paper dels pobles en la construcció de l'Europa del segle XXI perquè, segons les seves paraules, "la identitat no és un concepte del passat" i estan en "una magnífica posició" per donar suport al projecte de la Unió. A més, va mostrar-se convençut que Europa "fa malament oblidant-se dels pobles" i va afirmar que tenir-los en compte no suposa "negar el paper dels estats". Llegir-ne més\nEl país nòrdic reprèn les ajudes econòmiques al Govern palestí amb una donació de 10 milions de dòlars\nNoruega va reprendre ahir el lliurament d'ajudes econòmiques directes al govern d'unitat nacional palestí mitjançant la donació de 10 milions de dòlars, segons ha informat el ministre d'Afers Estrangers, Jonas Gahr Stoere. Aquesta decisió es produeix després que Noruega es convertís en el primer país occidental que reconeix la coalició liderada pel Moviment de Resistència Islàmic (Hamàs). Amb les ajudes l'ANP intentarà millorar les condicions de vida palestines, que han empitjorat dramàticament des de l'inici del boicot. Llegir-ne més\nInternacional Dimecres, 30 de maig de 2007 05:00 h\nVolen posar fi a la repressió de les autoritats marroquines a la zona\nEs promourà des dels països nòrdics, però segur que les entitats catalanes s'hi adheriran ben aviat. I és que el Comitè Noruec de Suport al Poble Saharaui té la intenció de crear un moviment internacional de solidaritat amb el poble saharaui semblant al moviment antiapartheid, que va permetre posar fi al règim racista i establir una societat multiètnica a Sud-àfrica. Ho ha declarat el president del Comitè, Ronny Hansen. Llegir-ne més\nInternacional Dimarts, 29 de maig de 2007 16:00 h\nEls independentistes bascos reclamen representació als municipis on van ser il·legalitzats\nANB ha estat, tot i ser il·legalitzada en bona part dels municipis on es volia presentar, la quarta força política al País Basc. Amb els resultats sobre la taula, el partit independentista vol que en les poblacions on no s'ha pogut presentar hi tingui representació. A més, la formació calcula que ha obtingut a Navarra i País Basc més de 187.000 vots, que avalarien que regidors d'altres partits cedissin el seu lloc a ANB. Llegir-ne més\nInternacional Dijous, 24 de maig de 2007 13:24 h\nAvui els irlandesos escullen els seus representants al parlament de Dublín\nCartells electorals pels carrers de Dublín. Hi apareixen el partit del govern, FF, el Partit Verd i el Sinn Féin / flickr.com\nImportants eleccions avui a Irlanda, on només hi ha dues coses clares: en primer lloc, la participació podrà determinar el color del nou Govern de Dublín, fins ara governat en coalició entre el partit Fianna Fail i els Demòcrates Progressistes, a causa del gran nombre d'indecisos. En segon lloc, gairebé es pot afirmar que no hi haurà cap formació amb majoria absoluta i s'hauran de fer importants pactes de govern. Avui els irlandesos ho decidiran. Llegir-ne més\nInternacional Dimecres, 23 de maig de 2007 13:00 h\nEn cinc anys els 13.000 taxis de la ciutat hauran de ser ecològics, híbrids amb motors elèctrics i de combustió\nEls taxis de Nova York seran tots ecològics el 2012\nLa flota de taxis grocs de la ciutat de Nova York serà formada íntegrament per vehicles híbrids el 2012, i tots els cotxes de lloguer existents a la ciutat hauran de complir l'any que ve les noves normes sobre emissions contaminants, d'acord amb els plans de l'alcalde de la metròpoli, Michael Bloomberg. Llegir-ne més


Escola de Música Tradicional de Sant CugatMain Page - Escola de Música Tradicional de Sant Cugat\nViu la Música Tradicional!\n– Apostar per una formació dirigida per professionals adaptant-nos a les necessitats de cada alumne.\n– Dotar la ciutat d’una escola de música tradicional de qualitat i compromesa amb el poble.\n– Treballar amb les entitats de cultura popular de Sant Cugat per a poder complir les seves necessitats musicals.\n– Treballar amb i per al poble donant servei a totes les festivitats i actes on es requereixi.\n– Donar a conèixer la música tradicional i la cultura popular a tot el municipi.\n– Treballar per a la promoció de la música i la cultura popular i tradicional a través de la formació i les activitats que se’n derivin durant el curs, com cercaviles, tallers, mostres d’instruments, etc.\nQuim Boix (Flabiol i tamborí) Clara Ayats (Violí)\nAdrià Pasqual (Gralla, tarota i llenguatges) David Montoya (Timbal i Percusió)\nMarçal Ramon (Acordió diatònic) Helena Cullaré (Gralla, Tenora i llenguatges)\nPodeu trobar tota la informació aquí…\nA través de la música els nens adquireixen major consciència de si mateixos, de l’entorn i dels altres. Aprenen a canalitzar i transformar les seves emocions.\nEns ajuda a augmentar la capacitat del raonament lògic. La música, ja des d’abans de néixer, estimula moltes parts del cervell.\nEn aquest curs, primer convidarem a ESCOLTAR , perquè més endavant passi a IMITAR i finalment pugui COMPRENDRE. Exactament el mateix procés que utilitza per aprendre a parlar.\nAprendrem cançons, sempre amb moviment i utilitzant material que ens ajudarà a assolir allò que pretenem. Cantarem amb tonalitats, modes i ritmes molt variats, per donar un vocabulari força complet del llenguatge musical. Donarem eines perquè després pugueu seguir jugant en família, per absorbir i mantenir viva la música de la nostra cultura.\nPatatuf ( 4-5 anys)\nA través dels instruments els més petits aprenen nocions de ritme bàsiques alhora que coneixen la festa major, les seves músiques i les tradicions que defineixen la cultura popular i tradicional catalana.\nA part es treballa la sensibilització musical a través de la cançó, l’audició, la dansa i la creació.\nCirereta (6-7 anys)\nEn aquest curs els infants faran el que anomenem “Roda d’instruments”, on durant el curs aniran tastant tots els instruments que formen part de la cultura popular i tradicional catalana. Aprendran a identificar-los, les seves peculiaritats, el seu so…\nD’aquesta manera els infants podran escollir un instrument de cara a 3r (8 anys) amb un coneixement previ de cada un. A part els infants s’iniciaran en el llenguatge musical (iniciació a les partitures i la relació del so amb la seva grafia, juntament amb la consolidació dels quatre grans blocs de la sensibilització musical: la cançó, l’audició, la dansa i la creació). Aquestes sessions seran en grups (mínim 5 alumnes) i tindran una durada de 60 minuts.\n(a partir de 8 anys per adults)\nLlegir, escriure, educació auditiva, composició, harmonia…tots aquests continguts i més, que s’adeqüen segons el grup i el nivell de l’alumnat. Aquestes sessions seran en grups de mínim 5 alumnes i tindran una durada de 60 minuts.\n(a partir de 8 anys i per adults)\nEls alumnes treballaran la tècnica de l’instrument amb exercicis i repertori propi de cada instrument. Durant el curs també es treballarà la interpretació en format de conjunt instrumental per a una bona cohesió de grup,\ncompartint experiències tant amb músics del teu mateix instrument com amb músics d’altres instruments. Aquestes sessions podran ser individuals o en parella (sempre i quant els alumnes tinguin un mateix nivell) i variaran la seva durada entre 45 i 60 minuts segons les demandes dels alumnes.\nPodeu trobar més informació aquí…\nVIOLINS ACORDIONS, I FLABIOLS\nEls Grabals és el grup de gralles i timbals dels Castellers de Sant Cugat. La colla sempre ha apostat per la bona formació dels seus grallers i timbalers, per la seva qualitat.\nL’any 2003 es decideix fundar l’Escola de gralla dels Castellers, on els músics d’aquell moment comencen a fer classes individuals o per parelles amb professors qualificats.\nL’any 2006 s’introdueix el timbal a l’escola. Aquesta formació es complementa amb assajos de grup, necessaris per a poder tocar a plaça. És a partir d’aquests assajos conjunts que es decideix batejar el grup amb el nom de Grabals. Un grup de nivell amateur, on els seus components formen part de la colla castellera, però a la vegada, està obert a tota aquella gent que vulgui aprendre a tocar la gralla o el timbal.\nEls Grabals, tot i ser els músics dels Castellers de Sant Cugat, també han tocat per altres entitats com els Geganters, els Bastoners i fins i tot per altres colles castelleres. Actualment l’escola de gralla i timbal dels castellers, ha deixat d’impartir les seves classes per sumar-se al nou projecte d’Escola de Música Tradicional de Sant Cugat (www.emtsc.cat). Tot i així es mantenen els assajos de grup que tenen lloc a la Casa de Cultura els dissabtes pel matí.\nEl grup de músics dels Geganters de Sant Cugat està integrat actualment per una dotzena de grallers i 5 timbalers que acompanyen els gegants Joan i Marieta a actuacions arreu de Catalunya.El repertori d’aquest grup de músics tradicionals està integrat per peces típiques del repertori de cercavila, pasdobles, polques, jotes, balls de gegants…L’any 2008, davant l’interès de diversos membres de la colla gegantera d’aprendre a tocar la gralla i el timbal, es van iniciar els cursos de música tradicional impulsats pels Geganters de Sant Cugat i oberts a la ciutat. L’única condició per participar-hi era la d’entrar a formar part de la colla. El professor que se’n feu càrrec és el graller i tarotaire mataroní Pol Ducable. L’any 2013 les classes de gralla i timbal van passar a ser impartides per professors de l’Escola de Música de Sant Cugat.\nEls cursos de gralla i timbal dels Geganters de Sant Cugat estan oberts a qualsevol persona interessada en aquests instruments i en el món dels gegants. Es realitzen els divendres a la tarda i estan dividits per nivells. Aquests cursos es complementen amb assajos quinzenals els diumenges al matí en els que es practiquen les peces que s’interpretaran a les cercaviles.\nNo hi ha cap esdeveniment.\nTelèfon: 693 485 508\nPosa't en contacte amb nosaltres a qualsevol hora del dia.\nT'informarem de tot amb moltes ganes.\nUna web de Quatrebarrets


Contra l’enèsima reforma de les pensions, mobilitzem-nos el 25 de gener arreu dels Països Catalans – Coordinadora Obrera Sindical\nComunicats Notícies Països Catalans Pensionistes\nPublished 23 de gener de 2021\nLa sectorial de pensionistes de la COS, en el nostre escrit de presentació, vam denunciar que el capitalisme estava posant la seua urpa sobre les pensions. En els darrers 40 anys han fet dues coses: Criminalitzar la gent gran, dient que viuen massa anys, i presentant l’esperança de vida al nostre país com un problema, en lloc de com una benedicció. Així és el capitalisme. Quan li convé presumeix d’esperança de vida i quan no li convé ens ho retreu per justificar les retallades.\nLa segona pota per manipular-nos és amagar-nos que la sostenibilitat de les pensions es basa, com en tots els sistemes de repartiment, en què les cotitzacions dels treballadors en actiu financen les pensions. Però per això cal que hi haja treballadores i treballadors en actiu, suficients i amb sous dignes. Ens diuen que no hi ha feina per a tothom, mentre es fan milions d’hores extres sense cobrar i ens diuen que no es poden pagar més sous per tal que les empreses siguen viables.\nPerò la realitat és que busquen pagar el mínim possible, per això no es parla de revertir reformes laborals i pagar millors sous per augmentar les cotitzacions. I per això no es parla de fer sostenibles les pensions pel costat dels ingressos, perquè això significaria reduir els beneficis empresarials. I així és com el sistema de pensions se sosté empitjorant les futures pensions. I així arribem al 2020 i, per rebre els fons de la UE, el govern espanyol «més progressista de la història» es compromet a fer una nova reforma de les pensions.\nLes darreres informacions parlen d’una reforma en dos temps. D’una banda s’incentivarà allargar l’edat de jubilació, això és segur. Així s’hi crearan dilemes a molts treballadors i treballadores, jubilar-se o seguir treballant a canvi d’un «futur millor». També és segur que s’enduriran les jubilacions anticipades, podent ser dos anys abans de l’edat que corresponga com fins ara, però probablement augmentant la penalització. La clàusula de sostenibilitat de la reforma del PP del 2013, la possibilitat de baixar les pensions segons l’esperança de vida per a les futures pensions, s’activara. I també és segur que si torna a haver-hi IPC (Índex de preus al consum) negatiu, com enguany, es repercutirà no baixant les pensions però si compensant futurs augments. Tot això s’aprovara enguany.\nEncara que no ho accepten, el següent pas serà allargar el període de càlcul de les pensions de 25 a 35 anys. I és possible que s’atrevisquen a ajornar l’edat de jubilació a 68 o 69 anys. Per això dilluns 25 donem suport a passar a l’ofensiva amb la Marea Pensionista arreu dels Països Catalans al sud de l’Albera.\nNo al Pacte de Toledo!\n· Pensió mínima igual al Salari mínim interprofessional, i que siguen el 60% del salari mitjà.\n· Jubilació al 100% a les companyes i companys que hagen cotitzat 40 anys.\n· Acabar amb l‘escletxa de les pensions entre homes i dones.\n· Pensió de viudetat al 100%.\n· Derogar les reformes laborals i de les pensions.\nNi un pas enrere, mobilitzem-nos el 25 de gener.\nComunicat de suport a la vaga d’estudiants del dijous 11 d’octubre del 2012 (12 h, PL. DE LA UNIVERSITAT) Des de la Coordinadora […]\nDesprés de més de 3 anys de procés judicial obert, l’Audiència Provincial de Barcelona ja ha notificat la sentència del cas Controlades. […]\nPrevious post Nova secció sindical de la COS a CT Ingenieros\nNext post Com queden les pensions de jubilació en el 2021 i com s’han de tramitar


El professor Jordi Tresserras, president d’ICOMOS Espanya - Universitat de Barcelona\nInici > Notícies > El professor Jordi Tresserras, president d’ICOMOS Espanya\nEl professor Jordi Tresserras, president d’ICOMOS Espanya\nJordi Tresserras, professor de la Secció de Prehistòria i Arqueologia de la UB i membre del Seminari d’Estudis i Recerques Prehistòriques (SERP), ha estat nomenat president del comitè nacional espanyol del Consell Internacional de Monuments i Llocs Històrics (ICOMOS), organització internacional associada a la UNESCO dedicada a la conservació, valoració i gestió de monuments i jaciments de tot el món, amb seu a 107 països.\nICOMOS es va fundar el 1965 com a resultat de la Carta de Venècia del 1964. És responsable de proposar els béns que reben el títol de patrimoni cultural de la humanitat. Entre els seus valors més destacats cal esmentar la diversitat cultural i social, la imparcialitat, la solidaritat, el foment de la participació de la joventut i el lliure accés a la informació. ICOMOS Espanya inclou membres individuals, però també institucionals, com és el cas de la Direcció General de Belles Arts del Ministeri de Cultura i Esport o la Direcció General de Patrimoni Cultural de la Generalitat de Catalunya, entre d’altres.\nJordi Tresserras és un reconegut especialista en temes de patrimoni a escala mundial, i és el responsable de la matèria Gestió del Patrimoni del grau d’Arqueologia de la UB. Des de fa molts anys, també col·labora en diferents màsters relacionats amb tema, i ha dirigit diverses tesis doctorals. Està vinculat a ICOMOS des de fa temps, primer com a consultor extern, i després com a assessor i membre de la junta del comitè espanyol.


CULTURA | krei24\nEn general les obres passen a ser de domini públic 80 anys després de la mort del seu autor. Per tant, aquest any comptem amb alguns noms destacats que passarien a ser de domini públic.\nEntrarien a ser de domini públic les obres dels autors morts el 1937 d’entre el que destacaríem:\nUn dels autors que més interès suscitarà és H. P. Lovecraft. Algunes de les seves novel·les als Estats Units ja havien vençut però aquest 2018 definitivament passa a domini públic tota la seva obra.\nRetrat de l’autor nord-americà H. P. Lovecraft, presos el juny de 1934 per Lucius B. Truesdell.\nAlgunes de les seves obres o relats més coneguts són Polaris, The Cats of Ulthar, The call of Cthulhu, The color out of space, At the Mountains of Madness…Més d’un centenar de relats.\nPots consultar la llista de la seva obra aquí.\nEl creador de Peter Pan, James Matthew Barrie, un dels contes infantils més coneguts de tot el món i que ha rebut nombroses adaptacions al cinema, el teatre i la televisió. A part de Peter Pan, menys coneguts hi ha també My Lady Nicotine: A Study in Smoke i The Little White Bird; Or, Adventures in Kensington Gardens entre altres.\nImpressió de carboni sepia de James Matthew Barrie (1860-1937)\nAquí pots consultar tota la seva obra.\nEdith Wharton, novel·lista i autora de nombrosos relats. Cal destacar sobretot dos títols: L’edat de la innocència (The Age of Innocence) i La casa de l’alegria (The House of Mirth). Va ser la primera dona a guanyar el Premi Pulitzer el 1921. Avui en dia segueix sent una de les grans figures de la seva època i té una gran fama i reconeixement sobretot als Estats Units.\nEdith Wharton, 1915\nAquí pots consultar els títols de la seva obra.\nAltres persones menys conegudes són:\nHoracio Quiroga, escriptor\nAugusta Curiel, fotògrafa\nHarriet Chalmers Adams, escriptora i fotògrafa\nManuel Alba Blanes, poeta\nLou Andreas-Salomé, escriptora\nCésar E. Arroyo, escriptor\nLeón Artola, guionista i director de cinema\nMarguerite Audoux, escriptora\nJosep Badosa, fotoperiodista\nJulian Bell, escriptor i poeta\nEnrique Bustamante y Ballivián, poeta\nChristopher Caudwell, escriptor i poeta\nCharles Donnelly, poeta\nKazimierz Nowak, fotògraf\nYevgueni Zamiatin, escriptor\nCal recordar però que, en cas d’escriptors, parlaríem només de la obra en la seva llengua original, les traduccions són considerades obres pròpies del seu traductor i es poc probable que aquest hagi mort abans de l’autor que tradueix. Tot i que no impossible. També cal recordar que la reproducció de les obres d’art i patrimoni en general està lligada a d’institució que les protegeix, sigui museu o un altre i que qualsevol imatge d’aquesta obra tindria autoria per si mateixa.\nEl domini públic fomenta la creativitat i enriqueix la cultura com bé comú. Ara bé el domini públic no eximeix de la responsabilitat de respectar el dret bàsic de reconeixement d’autoria; et dret a ser reconegut com autor o autora de l’obra no es perd mai.\nSi vols saber més sobre la llei de domini públic consulta l’Article 5 de Bens i drets de domini públic.\nWritten by merigil Publicat dins de CULTURA, GESTIÓ CULTURAL\nComentari al voltant del sorgiment de la cultura popular i la indústria cultural\nLa cultura tradicional es remunta a l’antiguitat en l’àmbit rural i té un vincle important amb el ritu; sigui la religió oficial o basat amb superstició. El seu treball, al contrari de l’alta cultura i la cultura popular, és un treball col·lectiu, no professional i anònim.\nL’alta cultura es desenvolupa principalment com a contraposició a la cultura tradicional. En essència és una sofisticació elitista de la cultura dels pobles. S’origina durant el renaixement europeu amb la individualització del productor cultural. Té relació amb un fenomen que fins aquell moment no es donava en el món de l’art i és la reivindicació de l’artista per ser reconegut. A l’edat mitjana pocs noms conservem, ja que l’artista sovint tenia una consciència de si mateix com a artesà, i estava lligat a un taller que poques vegades en transcendia massa informació. El sorgiment d’aquesta voluntat de l’artista, o quasi atreviment, per deixar constància del seu nom, marca o petjada del seu taller per, sobretot motius econòmics, fa que els productors culturals de l’època comencin també a fer una tria. El nom de l’artista comença a ser més valorat per sobre altres artistes i que les peces tinguin un valor superior al material amb el qual està feta l’obra. A partir d’aquest moment, la firma de l’artista és un afegit i un signe claríssim de distinció, intel·lectualitat i bon gust respecta els altres mecenes i per tant alguns artistes seran molt cotitzats.\nRafael. L’Escola d’Atenes, 1509. El Vaticà\nAl llarg d’aquests segles i fins a la primera meitat del s. XX, amb la segona guerra mundial, que es forja un patrimoni cultural que se separa del patrimoni anterior centrat amb un caràcter absolutament euro-centrista, amb les arrels en el món clàssic, i que es presentarà, amb aquesta voluntat elitista, com a “alta cultura”.\nL’accés a aquest art, ja fos en la seva basant musical, teatral, pictòrica o fins i tot arquitectònica, exigia una iniciació específica a la qual no totes les capes de la població podien accedir. Serà a les escoles i sobretot a les universitats i altres centres on s’impartien coneixements, que es difondran les seves bases. La música, la pintura i el teatre es consumirà en locals especialitzats.\nLa cultura popular va lligada a la vida a les ciutats i neix amb el concepte de societat civil i amb les ciutats modernes. No és fruit d’un treball col·lectiu sinó de professionals (o aspiats a professionals). No és anònim, i el seu motiu principal és l’entreteniment. La cultura popular és filla del desenvolupament de la premsa, la tipografia, els avanços de l’acústica i dels instruments musicals i el seu contingut s’origina a partir d’una reivindicació revolucionària; que l’alta cultura pugui ésser per les capes mitjanes (en aquell moment lligat al ressorgiment de la nova burgesia) de la societat. Volen gaudir dels mateixos divertiments que estan reservats a la noblesa o la monarquia. No trenca, doncs, amb l’alta cultura, ja que el que fa és buscar nous continguts artístics i estètics lligats, en contingut, al naixement dels partits socialistes que citen l’obrer, el miner, el miserable de les ciutats al centre d’interès del nou art.\nIndustria, de Agapit Vallmitjana i Barbany (1884).\nNo deixa d’existir una alta cultura que se segueix desenvolupant al voltant de l’estat, però al voltant del nou aparell de la cultura popular creix i s’amplia a totes les capes de la població lligades al món de la bohèmia, els teatres populars, els diaris, les sales d’exhibició populars i fins a la prostitució. També s’incorpora a aquest nou desenvolupament artístic la dona, que es veia exclosa de l’alta cultura (amb l’accés a l’escola, sobretot les de secundària i les universitats, vetat). La dona comença a consumir amb fins recreatius novel·les, exposicions d’art, revistes de moda i altres activitats.\nEls xocs entre realitats socials que es produeixen a finals del s. XIX reclamen una nova organització política, econòmica i cultural: La Proletariat Culturel durant la revolució russa reivindica la socialització de l’alta cultura per tal que s’obri al món de la producció industrial i a la producció seriada per tal que arribi a tothom. Veien aquest èxit, autors com Brecht, que pretenia educar a les masses a través de l’espectacle, i el nazisme les va mobilitzar per aquests mitjans. Adorno i també Horkheimer són els primers a parlar d’indústria cultural i identifiquen ja aquesta nova cultura no un comportament que parteix de més masses, sinó que són preses pels totalitarismes que fomenten un sistema productiu capitalista. Les reivindicacions socials es dilueixen i passa a ser un monstre generador d’alienació social.\nAdorno, Horkheimer i el propi Benjamin alerten d’aquesta dependència o alienació social en benefici al sistema capitalista afavorit per grans grups econòmics i estats imperialistes. És, una vegada més, el control de les vies de comunicació o exhibició, d’aquestes mostres de cultura, el que marca un filtre i que exclou a la població, fins i tot al mateix artista o ens creatiu, de la indústria.\nNo podem negar la vinculació entre l’art popular i política, ja que des de la revolució russa es van aconseguir modificar ideologies. No és d’estranyar que els estats democràtics o no s’adonin del seu poder i en vulguin controlar els continguts ideològics actualment. A partir de la segona guerra mundial l’aparell culte comença a competir amb aquesta indústria cultural: el cine, la fotografia, la radio i la televisió que produeixen per les grans masses. El cinema i la fotografia, fins i tot, desenvolupen una estètica pròpia. La música, primer amb les “big bands” de jazz, ja des dels anys 30 i sobretot 40, i després amb els grans concerts de rock, mouen tota una generació de joves que, als anys 60, es mouen al voltant del rebuig a la guerra del Vietnam.\nInternet podria ser el darrer mitjà no dominat completament per aquests grups econòmics i estats imperialistes, però ens hem de preguntar fins quan això serà així. Ja fa temps que els acords entre països veten l’accés lliure de dades dins o fora els nostres països, la legislació corre en contra qualsevol expressió que atempti contra l’ordre establert, i els filtres dels grans buscadors o plataformes de xarxes socials juguen a fomentar uns o altres continguts.\nWritten by merigil Publicat dins de CULTURA\nPER QUÈ NECESSITEM LES HUMANITATS? CONVIURE AMB ELS CLÀSSICS PER VIURE EL PRESENT\nUna pregunta difícil de respondre perquè implica el reconeixement de la nostre pròpia fragilitat amb una certa nuesa. Les humanitat, com la pròpia paraula indica, fa referència a tot allò que ens fa profundament humans; és un mirall del que som i hem estat. El tot que ens acompanya mentre caminem sols al marge del precipici.\nAïllar-nos d’aquesta projecció que ens retorna l’art i la cultura de la nostra pròpia essència, és la crueltat en la que ens veiem immersos als nostres dies.\nNomés dels millors experts en estètica com és Xavier Antich (un dels meus pocs professors a la Facultat de Lletres de la UdG que m’enorgulleix realment haver pogut escoltar) ha contestat a aquesta pregunta en una conferència a ESADE. La podeu escoltar fent un clic,\nQui pensi que no hem perdut massa amb les retallades en cultura, li recomano ferventment aquesta conferència. Més que ensenyar als nostres joves si cal més que sàpiga recitar en un examen la matèria A que la B (que proposa la oposició), el que veritablement és perillós és el pensament crític. Per això el que primer es va retallar va ser en cultura. Una persona culte, critica i conscient de la seva pròpia grandesa és lliure i perillosa pels que volen controlar en benefici propi una majoria.


Southern Pacific - Viquipèdia, l'enciclopèdia lliure\nEl ferrocarril Southern Pacific ("SP") va ser un ferrocarril dels Estats Units. El ferrocarril va ser fundat com una companyia de terres el 1865, formant part de l'imperi del ferrocarril "Central Pacific". Amb el temps, les milles totals que cobria el sistema ferroviari de la Southern Pacific han canviat significativament a través dels anys. El 1929 el sistema comptava amb 13.848 milles de vies fèrries (en contrast amb les 8,991 milles de vies fèrries el 1994). En el 1900, el Southern Pacific s'havia convertit en un gran sistema ferroviari que incorporava a companyies més petites, com la "Texas and New Orleans Railroad", "Morgan's Louisiana and Texas Railroad" o "Saint Louis and Southwestern" més coneguda com a "Cotton Belt".\nEMD SDP45 (en) (1971)\nCentral Pacific Railroad (en)\nDenver and Rio Grande Western Railroad (en)\nPacific Electric Railway (en)\nSt. Louis Southwestern Railway of Texas (en)\nEl Paso and Southwestern Railroad (en)\nSt. Louis Southwestern Railway (en)\nNorthwestern Pacific Railroad (en)\nBerkeley Branch Railroad (en)\nCarson and Colorado Railway (en)\nNevada–California–Oregon Railway (en)\nOregon and California Railroad (en)\nPeninsular Railway (en)\nSan Francisco and San Jose Railroad (en)\nUtah Division (en)\nVisalia Electric Railroad (en)\nLos Angeles & San Pedro Railroad (en)\nSanta Cruz Railroad (en)\nGet Out and Push Railroad (en)\nSanta Ana and Newport Railway (en)\nVentura and Ojai Valley Railroad (en)\nSanta Rosa and Carquinez Railroad (en)\nMapa de les línies de la Southern Pacific\nEl 9 d'agost de 1988, la Comissió Interestatal de Comerç (ICC) va aprovar la compra del Southern Pacific per Rio Grande Industries, la companyia que controlava el Denver i Rio Grande Western Railroad. El ferrocarril Rio Grande va assumir oficialment el comandament del Southern Pacific el 13 d'octubre de 1988.\nDesprés de la compra, el ferrocarril va conservar el nom de Southern Pacífic a causa del reconeixement de la marca en la indústria del ferrocarril. A causa de diversos anys de problemes financers, el Southern Pacific fou comprat pel Union Pacific Railroad el 1996, prenent possessió del ferrocarril l'11 de setembre del mateix any.\nA Wikimedia Commons hi ha contingut multimèdia relatiu a: Southern Pacific\nObtingut de «https://ca.wikipedia.org/w/index.php?title=Southern_Pacific&oldid=25231515»\nDarrera modificació: 14 oct 2020 a les 15:22\nLa pàgina va ser modificada per darrera vegada el 14 oct 2020 a les 15:22.


BLOG DE GREGAL 2021-22: de gener 2022\nDE CONFINAMENT A CONFINAMENT... 21.01.2022\nBenvinguts de nou al nostre BLOG, estimats lectors!\nAra sí que ens trobàveu a faltar, oi? Han estat molts dies sense publicar en aquesta plataforma, i la veritat és que ja en teníem ganes! Hem de reconèixer, però, que ens agradaria poder venir amb molta més informació i fotografies de les que veureu en aquesta entrada. Ja sabeu que ens ha tocat tornar-nos a confinar, i sí, és un autèntic rotllo! El maleït virus ha seguit entorpint la nostra rutina, i a hores d’ara encara afecta la d’alguns companys nostres que ens agradaria tenir a classe amb nosaltres de forma presencial. Tots pensàvem que seria realment improbable que ens poguessin enviar a casa amb la nova normativa que va entrar en vigor a la tornada de vacances, però ja hem vist que no. En fi... caldrà quedar-nos amb la part positiva, i és que amb tot el que hem passat segur que acabarem tenint immunitat de grup a Gregal i no haurem de tornar a passar pel mateix! Creuem dits!!\nA part d’explicar-nos les vacances i obrir uns fantàstics regals de Reis que ens han agradat molt, durant els primers dies de la setmana passada alguns de nosaltres vam començar a respondre les preguntes del QUÈ VOLEM SABER en relació a les PLANTES, a la nostra lliberta personal. Ho vam fer a partir dels nostres coneixements previs, i n’hi havia algunes que no sabíem respondre. D’altres sí, perquè ja havíem anat parlant de moltes cosetes!\nEl Jordi ja ens va explicar quan estàvem confinats que hi ha hagut un canvi de plans respecte el treball d’aquestes preguntes, i és que amb tants imprevistos ens hem vist obligats a agilitzar una mica el projecte. Se’ns va demanar que portéssim, per dilluns que ve, dia 24, les preguntes del nostre equip respostes des de casa, amb la cerca d’informació prèvia pertinent. La idea era poder fer la recerca aquí, però el que farem ara serà compartir la informació amb el propi equip de treball i complementar les respostes a partir de totes les aportacions de cadascun dels membres, arribant a un únic document definitiu.\nEl producte final complementarà el que hem anat estudiant amb el DOSSIER, que ha vehiculat tot el treball i que ens servirà per estudiar el CONTROL FINAL DE LES PLANTES. Avui ja hem posat data a l’agenda, i serà el dijous 3 de febrer. A part del suport que tindrem per estudiar, el Jordi ens ha dit que ens donarà un document amb els continguts que entraran i amb exemples de preguntes que poden sortir. Així ens podrem preparar la mar de bé!\nAprofitem per comentar que el dilluns 7 de febrer també tenim un altre CONTROL, en aquest cas de MATEMÀTIQUES. Serà sobre les TAULES DE MULTIPLICAR, que S’HAN DE MEMORITZAR, i comptarà també amb operacions de SUMA i RESTA amb nombres fins a la DM (Desena de Miler), com les que hem anat fent a classe. El dilluns repassarem les taules de multiplicar a classe amb la TAULA PITAGÒRICA, que encara no sabem què és, i se’ns repartirà material per a poder practicar-les a casa. A part, adjuntem aquí alguns recursos que poden ser útils per a practicar-les de forma divertida a casa:\nDOBBLE de les taules del 6, 7, 8 i 9. És com el joc del DOBBLE típic però amb taules. Ajuda molt a agilitzar la memorització i a assimilar tot el contingut. Cliqueu AQUÍ per a accedir al recurs.\nJOC TAULES per parelles. A aquest joc també hi jugarem a la classe. Quan ja les tinguem molt automatitzades, les podem practicar amb aquest recurs per veure qui guanya. Segur que ens divertirem! Cliqueu AQUÍ.\nVENTALL TAULES. L’últim document que us adjuntem compta amb els resultats de totes les taules i està pensat per a retallar, pintar i construir un ventall o collaret amb totes les taules per a poder accedir-hi sempre que calgui en cas de bloqueig o dubte. Cliqueu AQUÍ.\nTambé us deixem uns vídeos que hem vist avui a classe i que ajuden a practicar algunes de les taules més difícils de memoritzar:\nDesprés d’aquest parèntesi, i tornant al nostre PROJECTE, hem de confessar que estem prou contents perquè, malgrat el confinament, hem acabat el nostre DOSSIER d’aprenentatge de les PLANTES i ja hem estudiat com aquests éssers vius desenvolupen les 3 funcions vitals: RELACIÓ, NUTRICIÓ I REPRODUCCIÓ. Hem anat resolent les activitats adjuntes al dossier per aplicar els coneixements apresos. Ara ja ho tenim tot acabat!\nA part, durant el confinament vam fer una lectura conjunta molt interessant d’un dels capítols d’un llibre nou que tenim a l’aula. Ens parlava de l’ofici de cultivar, del funcionament de les plantes, dels horts urbans i de com se n’ha de tenir cura. Ens va servir per exemplificar i ampliar molts dels continguts treballats i en vam fer una comprensió lectora resolent unes preguntes força interessants. Algunes d'elles podrien ser ben bé exemples idèntics a les preguntes del futur control.\nEl que vam fer ahir, que ja en teníem ganes, va ser sortir a l’HORT de davant de la classe per observar l’evolució de les hortalisses que vam plantar abans de les vacances de Nadal. Segurament recordareu que n’havíem fet dibuixos i havíem llegit conjuntament la informació sobre les plantes que cultivem: propietats, cicle de cultiu, alimentació... Doncs bé, ara hem pogut veure que sí que han crescut, i força!!\nDe fet, hem aprofitat per collir dues COLS LOMBARDES que se’ns havien fet massa grans i ja no hi cabien. Les fulles ocupen moltíssim i s’havien fet enormes. Tot i que el cor de la col no és massa gran, ja està preparat per menjar. Avui les hem sortejat a la classe.\nLes vam netejar molt bé, però abans vam arrencar les fulles que no estaven en bones condicions i vam fer una comparativa de colors i textures. Així és com ens avisen les plantes que, en aquella part en concret, hi ha algun problema: falta de reg, d’adob, alguna malaltia. De fet, vam poder veure que al revers d’algunes fulles més perjudicades hi havia uns ous minúsculs de color groc i uns insectes molt petits que, segurament haguessin acabat originant algun tipus de plaga. Per això és tan important anar-ho controlant tot periòdicament.\nÒbviament, ho vam eliminar tot després d’observar-ho atentament. També vam poder veure súper bé totes les arrels de la planta, i just quan la vam collir vam poder comprovar com, certament, la quantitat d’arrels és proporcional a la quantitat de fulles per equilibrar l’energia que unes i altres s’envien per a poder fer la seva funció: absorció de sals i aigua en el cas de les arrels, i la fotosíntesi en el cas de les fulles. També hem fet un DIBUIX avui d’una de les cols, utilitzant-la com a model.\nPer acabar, us volem adjuntar un vídeo de com assagem el RAP DELS MÚSCULS I ELS OSSOS. El Jordi ja va editar la pista instrumental per tal d’ajustar el temps a la lletra del rap, i ara ja està llest. Ens esperarem una miqueta a gravar-lo per veure si aconseguim estar un dia tots junts a classe. Si no, l’acabarem gravant amb els que hi siguem. A jutjar pel que veieu al vídeo, creieu que quedarà un videoclip atractiu? Nosaltres creiem que sí, i tenim moltes ganes de veure el resultat final!\nAra sí, estimades famílies, ens acomiadem fins d’aquí quinze dies! Us desitgem molt bon cap de setmana i molta salut a tothom! UNA ABRAÇADA!!


Publicat per ZER BAIX BERGUEDÀ a 12:30 Cap comentari:\nPublicat per ZER BAIX BERGUEDÀ a 19:06 Cap comentari:\nPublicat per ZER BAIX BERGUEDÀ a 11:22 Cap comentari:\nLes estades d'immersió d'anglès\nSom a Vic i tres monitores ens parlen a tota hora en anglès. Al matí hem fet diferents jocs de coneixença en anglès, ja que venim de la nostra ZER, de la del Berguedà Centre i de la del Solsonès. A la tarda se'ns han afegit de la Ribera d'Ebre i ens hem acostat a la plaça Major de Vic per fer més activitats.\nAl següent enllaç hi podreu veure algunes fotos.\nPublicat per ZER BAIX BERGUEDÀ a 22:27 Cap comentari:\nAquí teniu les fotos de l'últim dia: acabar les caixes niu, entrega de diplomes i festa final!\nTenim una bossa plena d'objectes perduts: sabates, jerseis, mitjons, pantalons, buffs.... Si trobeu a faltar alguna cosa ens ho dieu!!!\nPublicat per ZER BAIX BERGUEDÀ a 8:06 Cap comentari:\nDesprés de dos dies de pluja, hem tornat a veure el sol!!! Els cims del voltant de l'hotel estan tots ben enfarinats i ha refrescat una mica. Però no plou i fa bon temps, així que hem pogut anar d'excursió al poble d'Espot, que està a uns 2 Km de l'hotel.\nHem fet una caminada pel poble (té un pont de pedra molt bonic!) i després hem anat a la Casa del Parc. Allà hem mirat un documental sobre el Parc Nacional d'Aigüestortes, que ens ha servit per repassar tot el que hem estat treballant aquests dies: la flora, la fauna, la terra, l'aigua i l'imapcte humà del Parc. Abans de marxar, hem fet un concurs de dibuix pel poble.\nDe tornada, hem intentat anar a la font del Sofre, però al mig del camí ens hem trobat a una família de cabres i cabrits.... i hem pensat que " una retirada a temps, sempre és una gran victòria".\nI ara a la tarda estan fent l'última classe amb els monitors relacionada amb la fauna. Durant l'estona del projecte d'escola acabarem les cases nius i les anirem a penjar pels arbres del voltant. Després serà hora de fer maletes, dutxes.... i preparar-nos pel sopar i l'entrega de diplomes, acabant amb la GRAN festa final!!!\nAixò ja es va acabant.... Demà marxarem d'aquí a les 10 (intentarem ser molt puntuals!) i esperem arribar entre les 13:00 - 13:30 a Cal Bassacs.\nAquí teniu les fotos d'ahir a la tarda - vespre (van demostrar que són uns grans artistes al Talent Show!) i les d'avui al matí:\nPublicat per ZER BAIX BERGUEDÀ a 17:29 Cap comentari:\nAvui dia de la flora: pins, roures, alzines.... i tota mena de plantes és el que han estat treballant durant el dia d'avui. Alguns ho han fet a través de vídeos, d'altres han fet murals tot resseguint fulles, esquemes de la fotosíntesi..... La pluja ens continua acompanyant, però ens hem equipat bé i hem pogut anar a mesurar i dibuixar els arbres que tenim a davant l'hotel.\nAvui a la tarda toca preparació del Talent Show de la nit i durant el projecte d'escola farem English Corners: bingo, un memmory i un mapa conceptual del bosc de ribera amb les mostres de fulles que vam agafar.\nAh sí! La festa d'ahir va anar molt bé! En Cristian va estar molt content i nosaltres també de poder-li preparar la sopresa.\nI això ja es va acabant.... demà últim dia de classes i la gran festa final!\nPublicat per ZER BAIX BERGUEDÀ a 16:14 Cap comentari:\nMESTRES ZER 16-17


Et portem al Centre! Últimas noticias de Volkswagen Volkswagen Bcn, S.a. - Catalunya Wagen - Barna Wagen\nEt portem al Centre!\nSi ens has de deixar el cotxe, o per qualsevol altre motiu no disposes de transport i ets a les nostres instal·lacions de la Zona Franca, amb el Nou Shuttle Service et traslladem fins a Plaça d’Espanya i a l’inrevès, de manera gratuïta per als nostres clients, amb un horari molt ampli, i amb wi-fi. Un cop a Plaça Espanya disposaràs de tot el transport públic que t'ofereix Barcelona per arribar al teu punt de destinació sense més problemes.\nEs una altra manera de demostrar-te que la teva satisfacció i la teva comoditat son la nostra máxima preocupació.


Hotel Goldenes Roessl Bressanone Itàlia - Ofertes d'hotels amb els MILLORS DESCOMPTES EN LÍNIA\nBrennerstrasse 3, Bressanone, Bressanone, Itàlia, 39042 - Veure al mapa\nSi el que està buscant és per un hotel ben situat a Bressanone, no busqui més enllà de Hotel Goldenes Roessl. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Goldenes Roessl, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, servei de despertador, mini bar, despertador, telèfon per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, esquí, jardí. Hotel Goldenes Roessl és la vostra destinació si buscau allotjament de qualitat a Bressanone.\nTots els tipus de viatgers (171) Parelles (91) Viatgers en solitari (62) Famílies amb infants petits (7) Famílies amb infants grans (2) Grups (7)


54 ciutats del món dibuixen el mapa dels microbis dels seus metros\nInici > 54 ciutats del món dibuixen el mapa dels microbis dels seus metros\ndimecres, 22 juny, 2016 - 10:41\nInvestigadors del Centre de Regulació Genòmica (CRG) han cartografiat els microbis que es troben al metro de Barcelona per al projecte Metasub, en què participen altres grans ciutats com ara Nova York, Hong Kong, París i Sydney.\nInvestigadors i voluntaris del CRG, amb la col·laboració de TMB, van recórrer ahir les línies del metro de Barcelona per recollir mostres amb les quals elaboraran un mapa del microbioma subterrani de la ciutat, en el marc del projecte d'investigació internacional Metasub.\nEl projecte Metasub  va néixer el 2013 a Nova York liderat per Christopher Mason, a la Weill Cornell Medical (WCM), i ara és un consorci internacional de laboratoris que pretén establir un “mapa de l'ADN” mundial dels microbis del transport públic.\nEls investigadors del CRG, juntament amb el departament de Qualitat i Medi Ambient de TMB, han escollit unes 17 d'estacions de metro, entre les quals n'hi ha d'antigues, de turístiques i de pròximes als hospitals, i també de diferents districtes i barris, per il·lustrar la diversitat i multiculturalitat de la ciutat.\nLes dades recollides ahir en 54 ciutats diferents serviran a urbanistes, responsables de salut pública i dissenyadors, però també afavoriran el descobriment de noves espècies, sistemes biològics i clústers genètics per “tenir ciutats més quantificades, receptives i intel·ligents”, ha apuntat el CRG.\nTMB considera la col·laboració amb el món científic com un deure, a més d'una oportunitat d'avançar en el camí de la millora contínua. “El coneixement que ens aportarà el projecte Metasub contribuirà al fet que el desplaçament de milers de persones es faci en millors condicions”, ha valorat Eladi de Miguel, responsable de Qualitat i Medi Ambient.\nMés informació a la nota de premsa del CRG .\nUn equip agafant mostres al metro / Foto: CRG-Centre for Genomic Regulation\ndimecres, 22 juny, 2016 - 16:01\nSource URL: https://noticies.tmb.cat/medi-ambient/54-ciutats-mon-dibuixen-mapa-microbis-seus-metros


Derrota de l’amateur A del CD Palafolls i empat del B en la represa dels partits | Ràdio Palafolls\nHome Esports Derrota de l’amateur A del CD Palafolls i empat del B en la represa dels partits\nMarc Ferri , febrer 19, 2018\t / 324 0\nDesprés de l’aturada de l’activitat futbolística d’ara fa una setmana, la represa del partits aquest passat cap de setmana ha deixat resultats poc satisfactoris pels dos principals equips del CD Palafolls.\nL’Amateur A va caure novament, en la que és ja la 8a derrota consecutiva a la lliga, perdent a casa contra el Camprodon per 0 a 2.\nEl partit va arribar al descans amb el resultat de 0 a 2 favorable als visitants, amb un gol al minut 14 i l’altre al minut 34, amb un marcador que ja no es mouria a la segona part.\nL’amateur A del CD Palafolls continua sense moure’s del fons de la lliga del grup 1 de Segona Catalana, on és cuer amb 9 punts.\nL’amateur B, per la seva banda, va aconseguir treure un empat de la seva visita al camp del Sant Hilari ahir diumenge, amb un resultat final d’1 a 1.\nEl Palafolls va ser qui va obrir el marcador a la mitja hora de partit, amb un gol d’Iván Roman, i va mantenir el domini fins ben entrada la segona part.\nVa ser llavors, al minut 67, quan el Sant Hilari va aconseguir igualar el marcador, que ja no es mouria més.\nTot i sumar un punt, amb aquest empat l’amateur B perd una posició, i ara se situa 6è de la classificació del grup 28 de Quarta Catalana, empatat a 40 punts amb el 5è, el Caldes, però ara distanciat a 9 punts del líder de la lliga, el Tossa.\nQui també va empatar fora de casa va ser l’A del Club Futbol Sala San Luis de la Tercera Divisió, amb un enfrontament contra el Porqueres que va finalitzar amb 5 gols a 5 al marcador.\nEl Juvenil de la tercera divisió, per la seva banda, va golejar a domicili l’Inter Esportiu Malgrat per 0 a 4, un resultat que li permet mantenir-se 4t de la classificació amb 23 punts, només un punt per sota del 3r, el Lloret Esportiu 2012.\nLa Diputació realitza un estudi per regenerar el barri de Malgrat Nord\nNou cas de maltractament animal a Blanes\nMarc Ferri, febrer 17, 2011\nEls dos sèniors de bàsquet guanyen els seus partits del cap de setmana.